
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 458 


14 Μαΐου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για την Βελτίω¬ 
ση - διαπλάτυνση του τμήματος Κόμβος Ανατολής - 
Κόμβος Πεδινήςτης Ε.Ο. Ιωαννίνων-Άρτας της Πα¬ 
ράκαμψης Ιωαννίνων μετά των συνδετήριων στην 
περιοχή των Δήμων Ανατολής - Παμβώτιδας - Μπι- 

ζανίου στο νομό Ιωαννίνων. 1 

Αναγκαστική απαλλοτρίωση ακινήτωνγιατη δημιουργία 
σταθμού Διοδίων Λεπτοκαρυάς στην Εθνική οδό ΠΑ- 
ΘΕ στο τμήμα Σκοτίνα - Κατερίνη στο νομό Πιερίας. 2 
Μερική ανάκληση της αναγκαστικής απαλλοτρίωσης 
που κηρύχθηκε με την 1073283/7858/0010/25.8.1999 
(ΦΕΚ 696/24.9.1999 τ.Δ') κοινή υπουργική απόφαση 3 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών στην εντός του εγκε¬ 
κριμένου ρυμοτομικού σχεδίου περιοχή δήμου 


Βουλιαγμένης (Ν. Αττικής). 4 

Άρση αναδάσωσης από κοινόχρηστη δασική έκταση 
εμβαδού 136,58 στρ. στη θέση Καψάλα Δ.Δ. Βου¬ 
νοχωρίου - Δήμου Φιλίππων. 5 

Κήρυξη έκτασης ως αναδασωτέας στη θέση «Τρανή 
Λάκκα» περιφέρειας Δημοτικού Διαμερίσματος 

Μανεσίου του Δήμου Τριταίας. 6 

Άρση αναδάσωσης σε έκταση που βρίσκεται στη θέση 
«Μπερετίνικο», Δημοτικού διαμερίσματος Αγιός, 

Δήμου Πάργας του Ν. Πρέβεζας. 7 

Κήρυξη ως αναδασωτέας δημόσιας δασικής έκτασης, 
(δάσος Χαλεπίου Πεύκης) εμβαδού 87.642,00 τετρ. 
μέτρων, στη δασική θέση «Λάκκα Μόδι» περιφέρει¬ 
ας του Δήμου Λουτρακιού - Περαχώρας του Νομού 
Κορινθίας. 8 


ΑΠΟΦΑΣΕΙ Σ 

Αριθ. 1031051/2890/0010 (1) 

Αναγκαστική απαλλοτρίωση ακινήτων για την Βελτίωση - 
διαπλάτυνση του τμήματος Κόμβος Ανατολής - Κόμ¬ 
βος Πεδινής της Ε.Ο. Ιωαννίνων - Άρτας της Παρά¬ 
καμψης Ιωαννίνων μετά των συνδετήριων στην περιο¬ 
χή των Δήμων Ανατολής - Παμβώτιδας - Μπιζανίου στο 
νομό Ιωαννίνων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2882/2001 (ΦΕΚ 17/2001 τ.Α') 


«Κώδικας Αναγκαστικών Απαλλοτριώσεων Ακινήτων», 
όπως ισχύει. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του Ν. 653/1977 όπως συμπληρώθηκαν 
μετιςπαρ.9 και 10 του άρθρου 62 του Ν. 947/1979 και την 
παρ. 4 του άρθρου 9 του Ν. 960/1979, για την εκτέλεση 
των οποίων εκδόθηκετο Π.Δ. 929/1979. 

4. Την 101872/29.6.2002 απόφαση έγκρισης περιβαλ¬ 
λοντικών όρων. 

5. Τη Δ. 12α/Φ23/0/34661 /17.6.02/17.6.2002 βεβαίωση 
κάλυψης δαπάνης. 

6. Το Δ.12α/Φ23/0/35600/22.7.2002 έγγραφο του ΥΠΕ- 
ΧΩΔΕ μετά των συνημμένων του από το οποίο προκύπτει 
ότι έχουν τηρηθεί και οι προϋποθέσεις του άρθρου 3 του 
Ν. 2882/2001. 

7. Τα σχετικά κτηματολογικά διαγράμματα και κτηματο- 
λογικό πίνακα τα οποία έχουν συνταχθεί επιμελώς. 

8. Την Υ6/31.10.2001 (ΦΕΚ 1484/31.10.2001 τ. Β') κοινή 
απόφαση του Πρωθυπουργού και του Υπουργού ΠΕΧΩ- 
ΔΕ σχετικά με ανάθεση αρμοδιοτήτων στους Υφυπουρ¬ 
γούς. 

9. Την 1100383/1330/Α0006/31.10.2001 (ΦΕΚ 1485/τ.Β'/ 
31.10.2001) κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών. 

10. Το Π.Δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών, στο 
Υπουργείο Οικονομίας και Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για τη Βελτίωση- 
διαπλάτυνση του τμήματος Κόμβος Ανατολής - Κόμβος 
Πεδινήςτης Ε. Ο. Ιωαννίνων-Άρτας της Παράκαμψης Ιω¬ 
αννίνων μετά των συνδετήριων στην περιοχή των Δήμων 
Ανατολής - Παμβώτιδας - Μπιζανίου έκτασης συνολικού 
εμβαδού 25.416 μ 2 που βρίσκεται στο νομό Ιωαννίνων και 
εικονίζεται με κλίμακα 1:500 στο από Ιουλίου 2001 και με 
αριθμό σχεδίου 1 κτηματολογικά διάγραμμα και στον 
αντίστοιχο κτηματολογικά πίνακα της Διεύθυνσης Μελε¬ 
τών έργων οδοποιίας Περιφέρειας Ηπείρου του Υπουρ¬ 
γείου Περιβάλλοντος, Χωροταξίας και Δημοσίων Έργων, 
τα οποία έχει συντάξει η «ΕΛΛΗΝΙΚΗ ΜΕΛΕΤΩΝ Α.Τ.Ε.» 
και έχει θεωρήσει ο Διευθυντής της Δ12α Διεύθυνσης του 
Υ.ΠΕ.ΧΩ.Δ.Ε. Κ. Δεσύπρης, στις 17.12.2001. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Μπάγγας Βασίλειος, 2) Γερογιάν- 
νης, 3) Ευθυμιάδης Κων/νος κ.λπ. 

Στην έκταση που απαλλοτριώνεται δεν περιλαμβάνο- 

νται οι εκτάσεις εκείνες οι οποίες στα κτηματολογικά 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και θα 
αντιμετωπισθεί με δαπάνες του προγράμματος Δημο¬ 
σίων Επενδύσεων για έργα αρμοδιότητας Γενικής Γραμ- 
ματείας Δημοσίων Έργων (αριθμός έργου 2002 ΣΕ 
07130018) σε συνδυασμό με τις διατάξεις του Ν. 653/77 
όπως ισχύουν, χαρακτηρίζεται δε ως κατεπείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαΐου 2003 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠ.ΦΩΤΙΑΔΗΣ I. ΤΣΑΚΛΙΔΗΣ 

-♦- 

Αριθ. 1031049/2887/Δ0010 (2) 

Αναγκαστική απαλλοτρίωση ακινήτων για τη δημιουργία 
σταθμού Διοδίων Λεπτοκαρυάς στην Εθνική οδό ΠΑ- 
ΘΕ στο τμήμα Σκοτίνα - Κατερίνη στο νομό Πιερίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2882/2001 (ΦΕΚ 17/τ. Α/2001) 
«Κώδικας Αναγκαστικών Απαλλοτριώσεων Ακινήτων», 
όπως ισχύει. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 όπως συ¬ 
μπληρώθηκαν με τις παρ. 9 και 10 του άρθρου 62 του Ν. 
947/1979 και την παρ. 4του άρθρου 9του Ν. 960/1979, για 
την εκτέλεση των οποίων εκδόθηκε το Π.Δ. 929/1979. 

4. Το Δ. 12α/Φ2/34726/6.11.2002 έγγραφο του ΥΠΕΧΩ- 
ΔΕ μετά των συνημμένωντου, απότα οποία προκύπτει ότι 
έχουν τηρηθεί και οι προϋποθέσεις του άρθρου 3 του Ν. 
2882/2001. 

5. Την 36750/94/28.4.95 απόφαση σχετικά με την έγκρι¬ 
ση των περιβαλλοντικών όρων. 

6. Τη Δ12α/Φ2/οικ./33790/20.5.2002 Βεβαίωση κάλυ¬ 
ψης δαπάνης. 

7. Τη Δ12/0/32913/18.4.2002 απόφαση του Υφυπουρ¬ 
γού ΠΕ.ΧΩ.ΔΕ. 

8. Την Υ6/31.10.2001 (ΦΕΚ 1484/τ. Β'/31.10.2001) κοινή 
απόφαση του Πρωθυπουργού καιτου Υπουργού ΠΕΧΩΔΕ, 
σχετικά με ανάθεση αρμοδιοτήτων στους Υφυπουργούς. 

9. Την 1100383/1330/Α0006/31.10.2001 (ΦΕΚ 1485/τ.Β'/ 
31.10.2001) κοινή απόφαση του Πρωθυπουργού καιτου 
Υπουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών. 

10. Το Π.Δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών, στο 
Υπουργείο Οικονομίας και Οικονομικών», αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για τη δημιουρ¬ 
γία σταθμού Διοδίων Λεπτοκαρυάς στην Εθνική Οδό ΠΑ- 
ΘΕ στο τμήμα Σκοτίνα - Κατερίνη στην περιοχή του Δήμου 
Ανατολικού Ολύμπου έκτασης συνολικού εμβαδού 
25.481 μ * 1 2 3 4 5 6 7 8 9 10 που βρίσκεται στο νομό Πιερίας και εικονίζεται 
με κλίμακα 1:500 στο από 24.10.2000 και με αριθμό σχε¬ 
δίου (1) κτηματολογικά διάγραμμα και στον αντίστοιχο 
κτηματολογικά πίνακα της Γενικής Γραμματείας Δημο¬ 
σίων Έργων ΕΥΔΕ/ΠΑΘΕ ΤΚΕ ΘΕΣ/ΝΙΚΗΣ του Υπουργεί¬ 
ου Περιβάλλοντος, Χωροταξίας και Δημοσίων Έργων, τα 


οποία έχει συντάξει ο Π. Τζάνης και έχει θεωρήσει ο Διευ¬ 
θυντής της Δ12 Διεύθυνσης του Υ.ΠΕ.ΧΩ.ΔΕ. Κ. Δεσύ- 
πρης, στις 10.5.2001. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Κωστόπουλος Θεοχάρης, 2) Κω- 
στόπουλος Ιωάννης, 3) Ζήσης Κων/νος κ.λπ. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται ότι ανήκουν στο Δημόσιο 
Η απαλλοτρίωση κηρύσσεται υπέρ και με δαπάνη του 
Δημοσίου που θα αντιμετωπισθεί με δαπάνες του προ¬ 
γράμματος Δημοσίων Επενδύσεων για έργα αρμοδιότη¬ 
τας Γ ενικής Γ ραμματείας Δημοσίων Έργων (αριθμός έρ¬ 
γου 1993 ΣΕΟ 7120008 Π.Κ 9371522) σε συνδυασμό με 
τις διατάξεις του Ν. 653/77 όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαΐου 2003 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠ. ΦΩΤΙΑΔΗΣ I. ΤΣΑΚΛΙΔΗΣ 

-♦- 

Αριθ. 1031052/2889Δ/0010 (3) 

Μερική ανάκληση της αναγκαστικής απαλλοτρίωσης που 
κηρύχθηκε με την 1073283/7858/0010/25.8.1999 (ΦΕΚ 
696/24.9.1999 τ.Δ') κοινή υπουργική απόφαση. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 11 του Ν. 2882/2001 (ΦΈΚ. 
17/τ.Α'/2001) «Κώδικας Αναγκαστικών Απαλλοτριώσεων». 

2. Την 1073283/7858/0010/25.8.1999 (ΦΕΚ 696/τ.Δ'/ 
24.9.1999) κοινή υπουργική απόφαση, σχετικά με την κή¬ 
ρυξη αναγκαστικής απαλλοτρίωσης για την κατασκευή 
αγωγού μεταφοράς από το φράγμα Γαδουρά έως τις 
εγκαταστάσεις επεξεργασίας νερού και αγωγού μεταφο¬ 
ράς κατάντιτων εγκαταστάσεων επεξεργασίας νερού. 

3. Το γεγονός ότι κατά την έκδοση της εν λόγω απόφα¬ 
σης ενεφιλοχώρησε πλάνη περί τα πράγματα αφού: 

α) τμήμα της έκτασης ανήκει στο Δημόσιο, 
β) τμήμα έχει απαλλοτριωθεί με άλλη απόφαση, 
γ) τμήμα προορίζεται για σύσταση δουλείας και 
δ) τμήμα έχει συμπεριληφθεί στην απαλλοτρίωση λόγω 
των προσεγγιστικών εκτιμήσεων, που έγιναν με βάση τη 
γενική οριζοντιογραφία. 

4. Το Δ12α/φ54α/οικ./37661/15.10.2002 έγγραφο του 
ΥΠΕΧΩΔΕ. 

5. Την 1100383/1330/Α0006/31.10.2001 (ΦΕΚ 1485/τ.Β'/ 
31.10.01) κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτήτων 
Υπουργού Οικονομικών στους Υφυπουργούς Οικονομικών. 

6. Το 81/2002 Π.Δ. (ΦΕΚ5 7/τ.Α'/21.3.2002) αναφορικά με 
τη συγχώνευση των Υπουργείων Εθνικής Οικονομίας και 
Οικονομικών σε Υπουργείο Οικονομίας και Οικονομικών. 

7. Την Υ6/31.10.2001 (ΦΕΚ. 1484/τ.Β'/31.10.2001) κοινή 
απόφαση του Πρωθυπουργού και της Υπουργού ΠΕΧΩ¬ 
ΔΕ σχετικά με ανάθεση αρμοδιοτήτων στους Υφυπουρ¬ 
γούς, αποφασίζουμε: 

Ανακαλούμε μερικά, ως μη σύννομη την απαλλοτρίωση 
που κηρύχθηκε με την 1073283/7858/0010/25.8.1999 
(ΦΕΚ 696/τ.Δ'/24.9.1999) κοινή υπουργική απόφαση για 
την κατασκευή αγωγού μεταφοράς από Φράγμα Γαδου- 
ρά έως το λόφο Αξιώνος (Καλλιθέα Ρόδου) και την κατα- 

σκευή των εγκαταστάσεων επεξεργασίας νερού και συ¬ 
γκεκριμένα ως προς έκταση εμβαδού 267.552,85 μ 2 γιατί: 

1. Τμήμαεμβαδού 165.086,67 μ 2 ανήκει στο Δημόσιο, 

2. Τμήμα εμβαδού 26.260 μ 2 έχει απαλλοτριωθεί με 
αριθ. 1073286/7855/0010/25.8.99 (ΦΕΚ.716/τ.Δ'/29.9.99) 
κοινή υπουργική απόφαση για την κατασκευή των διυλι¬ 
στηρίων του φράγματος Γαδουρά νήσου Ρόδου, 

3. Τμήμα εμβαδού 62.247,84 μ 2 προορίζεται για σύστα¬ 
ση δουλείας και 

4) Τμήμα εμβαδού 13.958,34 μ 2 δεν χρειάζεται, καθόσον 
συμπεριελήφθη στην απαλλοτρίωση λόγω των προσεγγι- 
στικών εκτιμήσεων που έγιναν με τη γενική οριζοντιογρα- 
φία. 

Η ανακαλούμενη έκταση βρίσκεται στο νομό Δωδεκα- 
νήσου και εικονίζεται με κλίμακα 1:1000 στα με αριθμούς 
σχεδίων 01,02, 03, ..044 κτηματολογικά διαγράμματα της 
Δ/νσης Έργων Υδρ.-Αποχ. (Δ6) του ΥΠΕΧΩΔΕ, θεωρημέ¬ 
να από το Δ/ντή της ίδιας Υπηρεσίας Θεοδ. Μπακόπουλο 
στις 3.9.02, καθώς και στον αντίστοιχο και με ημερομηνία 
θεώρησης 3.9.2002 ανακλητικό πίνακα της ίδιας Δ/νσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαΐου 2003 

οι ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠ. ΦΩΤΙΑΔΗΣ I. ΤΣΑΚΛΙΔΗΣ 

-♦- 

Αριθ. 17314 (4) 

Αναστολή χορήγησης οικοδομικών αδειών και εκτέλεσης 
οικοδομικών εργασιών στην εντός του εγκεκριμένου 
ρυμοτομικού σχεδίου περιοχή δήμου Βουλιαγμένης 
(Ν. Αττικής). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις των άρθρων 152 (παρ. 5) και 159 (παρ. 
2) του από 14.7.1999 Π.Δ/τος «Κώδικας Βασικής Πολεο- 
δομικής Νομοθεσίας» (Δ' 580). 

2. Τις διατάξεις του άρθρου 99παρ. 3του Ν. 1892/1990 
«Για τον εκσυγχρονισμό και την ανάπτυξη και άλλες δια¬ 
τάξεις» (ΑΊ01), όπως αντικαταστάθηκε με την παρ. 2 του 
άρθρου 7 του Ν. 2052/1992 «Μέτρα για την αντιμετώπιση 
του νέφους και πολεοδομικές ρυθμίσεις» (Α' 94). 

3. Τις διατάξεις της παρ. 3α περ. α. α του άρθρου 29 του Ν. 
2831/2000 «Τροποποίηση των διατάξεων του Ν. 1577/1985 
«ΓΟΚ» και άλλες πολεοδομικές διατάξεις» (Α 140), όπως αυ¬ 
τό αντικαταστάθηκε με το άρθρο 10 του Ν. 3044/2002 «Με¬ 
ταφορά Συντελεστή Δόμησης και ρυθμίσεις άλλων θεμά¬ 
των αρμοδιότητας Υπουργείου Περιβάλλοντος Χωροτα¬ 
ξίας και Δημοσίων Έργων» (Α' 197). 

4. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

5. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(Β' 1484). 

6. Το 85/10.4.2003 υπηρεσιακό σημείωμα της Διεύθυν¬ 
σης Πολεοδομικού Σγεδιασμού - Τμήμα Α'. 

7. Το γεγονός ότι από τις κανονιστικές διατάξεις αυτής 


της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Αναστέλλεται για έξι (6) μήνες η χορήγηση οικοδομι¬ 
κών αδειών και η εκτέλεση οικοδομικών εργασιών στην 
εντός του εγκεκριμένου ρυμοτομικού σχεδίου περιοχή 
του δήμου Βουλιαγμένης (Ν. Αττικής) και ειδικότερα στο 
Ο.Τ.79. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαΐου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 
-♦- 

Αριθ. 2345 (5) 

Άρση αναδάσωσης από κοινόχρηστη δασική έκταση εμ¬ 
βαδού 136,58 στρ. στη θέση ΚαψάλαΔ.Δ. Βουνοχωρί¬ 
ου - Δήμου Φιλίππων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξειςτου άρθρου 117 παρ. 3 του Συντάγματος. 

2. Τις διατάξειςτου άρθρου 44 παρ. 3του Ν. 998/79 βά¬ 
σει του οποίου δύναται να αρθεί η αναδάσωση κατά τη 
διαδικασία και με τις προϋποθέσεις στις οποίες επιτρέπε¬ 
ται η μεταβολή προορισμού του δάσους κατά τα εις το ΣΤ' 
κεφάλαιο του παρόντος νόμου οριζόμενα. 

3. Τις διατάξεις του Π.Δ. 51/1987 «Περί καθορισμού Πε¬ 
ριφερειών της χώρας». 

4. Τις διατάξεις του Ν. 2503/30.5.97 «Περί Διοίκησης, 
Οργάνωσης, Στελέχωσης της Περιφέρειας ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

5. Την 3200/20.6.2001 απόφαση του Γεν. Γραμματέα της 
Περιφέρειας «Περί άσκησης αρμοδιοτήτωντου Γ εν. Γ ραμ- 
ματέα της Περιφέρειας Ανατολικής Μακεδονίας Θράκης 
επί θεμάτων δασικών και μεταβίβαση του δικαιώματος υπο¬ 
γραφής σε Προϊσταμένουςτων Υπηρεσιακών μονάδωντης 
Περιφέρειας» (ΦΕΚ 865/6.7.2001/τ.Β'),καθώς και την 
208/21.1.2002 (ΦΕΚ 128τ.Β')τροποποιητικήτης. 

6. Τις διαταγές του Υπουργείου Γεωργίας: 

α) 160417/1180/8.7.80 και 

β) 182447/3042/24.9.80 με τις οποίες δίδονται οδηγίες 
για κήρυξη και άρση αναδάσωσης. 

7. Την 417/87 γνωμοδότηση της συνέλευσης Προϊστα¬ 
μένων των Νομ. Δ/νσεων περί της άρσης κήρυξης αναδά¬ 
σωσης. 

8. Την 482/13.7.2000 δ/γή του Υφυπουργού Γεωργίας. 

9. Την 2795/15.9.88 (ΦΕΚ 677/26.9.88τ.Δ') απόφαση κή¬ 
ρυξης της έκτασης ως αναδασωτέας. 

10. Τις 1036/26.2.2003, 2076/8.4.2003 αναφορές του 
Δασαρχείου Καβάλας σύμφωνα με τις οποίες η έκταση 
των 136,58 στρ. σήμερα καλύπτεται από βλάστηση πουρ¬ 
ναριού, γαύρου, δρυός με ποσοστό κάλυψης 70% και κη¬ 
ρύχθηκε αναδασωτέα από τεχνικό λάθος, ενώ είχε κατα¬ 
στραφεί λόγω πυρκαγιάς η παρακείμενη έκταση η οποία 
και θα παραμείνει ως αναδασωτέα. 

11. Την από 7.2.2003 αίτηση των Κ. Τσαλαπατάνη.Ν.Κο- 
μισέρη με την οποία ζητούν τη διενέργεια λατομικών ερ¬ 
γασιών στην περιοχή. 

12. Την 1021/11.4.2003 εισήγηση της Δ/νσης Δασών Ν. 
Καβάλας και την σύμφωνη γνώμη της για άρση της ανα¬ 
δάσωσης, αποφασίζουμε: 

Αίρουμε την αναδάσωση από έκταση εμβαδού 136,58 
στρεμμάτων, στη θέση ΚαψάλαΔ.Δ. Βουνοχωρίου Δήμου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Φιλίππων, η οποία κηρύχθηκε αναδασωτέα με την αριθ. 
2795/15.9.88 (ΦΕΚ 677/26.9.88 τ.Δ') απόφαση του Νο¬ 
μάρχη Καβάλας επειδή η παραπάνω έκταση κηρύχθηκε 
αναδασωτέα από τεχνικό λάθος,χωρίς να έχει καταστρα¬ 
φεί από πυρκαγιά,και επιτρέπεται η μεταβολή προορι¬ 
σμού του δάσους σύμφωνα με τα οριζόμενα στο ΣΤ” Κε¬ 
φάλαιο του Ν. 998/79. 

Η έκταση ορίζεται από τα στοιχεία 1,2,3.11 

Α/α X Ψ 

1 526846,028 4543833,694 

2 527064,130 4543883,830 

3 526971,230 45444027,570 


Α/α 

X 

Ψ 

10 

527343,317 

4543816,064 

11 

526855,534 

4543807,452 

1 

526846,028 

4543833,694 


και απεικονίζεται στον επισυναπτόμενο χάρτη κλίμακας 
1:20.000 με κόκκινο χρώμα, και στο τοπογραφικό διά¬ 
γραμμα κλίμακας 1:10.000, τα οποία αποτελούν αναπό¬ 
σπαστο μέρος της παρούσας. 

Από την έκδοση της παρούσας δεν προκαλείται δαπάνη 
σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 16 Απριλίου 2003 
Με εντολή Γενικού Γραμματέα Περιφέρειας 
Ο Διευθυντής Δασών 
ΧΑΡΑΛΑΜΠΟΣ ΠΑΠΑΔΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1028 ( 6) 

Κήρυξη έκτασης ως αναδασωτέας στη θέση «Τρανή Λάκ- 
κα» περιφέρειας Δημοτικού Διαμερίσματος Μανεσίου 
του Δήμου Τριταίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την 186/30.6.1998 (ΦΕΚ 727/τ.Β'/98) απόφαση 
Γ.Γ.Π.Δ.Ε «Άσκηση αρμοδιοτήτων Γενικού Γραμματέα 
Περιφέρειας Δυτ. Ελλάδας επί θεμάτων ΔΑΣΙΚΩΝ και με¬ 
ταβίβαση του δικαιώματος υπογραφής στους Προϊστα¬ 
μένους Υπηρεσιακών Μονάδων της Περιφέρειας». 

4. Τις διατάξεις του Ν. 998/79 «Περί προστασίας των Δα¬ 
σών και των δασικών εκτάσεων» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 2. 

γ) Του άρθρου 70 παρ. 3 του Ν. 998/79, όπως συμπλη¬ 
ρώθηκε με τον Ν. 2040/92. 

5. Τις σχετικές δ/γές του Υπουργ. Γεωργίας: 

6. Την 2474/27.3.2003 πρόταση του Δασαρχείου Πα¬ 
τριόν «περί κηρύξεως εκτάσεως ως αναδασωτέας», εμ- 
βαδού 3,219 στρεμμάτων στη θέση «Τρανή Λάκκα» περι¬ 
φέρειας Δημοτικού Διαμερίσματος Μανεσίου του Δήμου 
Τριταίας, αποφασίζουμε: 


Κηρύσσουμε ως Αναδασωτέα, με σκοπό την αποκατά¬ 
σταση με φυσική αναγέννηση ή τεχνητή αναδάσωση της 
δασικής βλάστησης που καταστράφηκε από παράνομη 
κατάληψη - εκχέρσωση που έγινε από τον Στέργιο Γ. Μαρ- 
τζάκλη κάτοικο Μανεσίου Τριταίας και διαπιστώθηκε την 
24.3.2003, την έκταση του δημοσίου δάσους από αείφυλ¬ 
λα πλατύφυλλα (πουρνάρια, σχίνα, αγριελιές σε ποσοστό 
κάλυψης 50%), συνολικού εμβαδού τριών χιλιάδων δια- 
κοσίων δέκα εννέα τετρ. μέτρων (3,219 στρέμ.), στη θέση 
«Τρανή Λάκκα» περιφέρειας Δημοτικού Διαμερίσματος 
Μανεσίου του Δήμου Τριταίας και η οποία προσδιορίζεται 
από τα στοιχεία ως τμήματα Α και Β, όπως αυτά φαίνονται 
στο συνημμένο τοπογραφικό διάγραμμα, με κλίμακα 
1:1.000, το οποίο αποτελεί αναπόσπαστο μέρος της από¬ 
φασης αυτής και έχει όρια : 

ΤΜΗΜΑΑ ΤΜΗΜΑΒ 

Βόρεια: Με φερόμενο αγρό ιδίου - Με δημόσιο δάσος 
Νότια: Με δημόσιο δάσος - Με φερόμενο αγρό ιδίου 
Ανατολικά: Με δημόσιο δάσος - Με δημόσιο δάσος 
Δυτικά: Με φερόμενο αγρό ιδίου - Με δημόσιο δάσος 
Η παρούσα ισχύει μετά τη δημοσίευσή της στο Δημοτι¬ 
κό Διαμέρισμα Μανεσίου και στο Δήμο Τριταίας, σύμφω¬ 
να με το άρθρο 37 του Ν. 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 1 Απριλίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής κ.α.α. 

ΧΛΟΗ ΚΑΤΣΟΥΔΑ 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 1172 (7) 

Άρση αναδάσωσης σε έκταση που βρίσκεται στη θέση 
«Μπερετίνικο», Δημοτικού διαμερίσματος Αγιάς, Δή¬ 
μου Πάργας του Ν. Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις: 

α) Του Ν.Δ. 532/70 «περί Διοικητικής Αποκέντρωσης», 
β) Του Ν. 998/79 «περί Προστασίας των Δασών και Δα¬ 
σικών εν γένει εκτάσεων της χώρας», και συγκεκριμένα 
του άρθρου 44. 

γ) Του Ν. 2503/97 «Διοίκηση - Οργάνωση - Στελέχωση 
της περιφέρειας κ.λπ.». 

2. Την 160417/1180/8.7.1980 Διαταγή του Υπουργείου 
Γεωργίας περί οδηγιών για τις αναδασωτέες εκτάσεις. 

3. Την 1129/27.5.1997 απόφαση του Αν/τή Περ/κού 
Δ/ντή Πρέβεζας, σχετικά με την κήρυξη έκτασης ως ανα¬ 
δασωτέας, που δημοσιεύθηκε στο ΦΕΚ 512/19.6.1997 
τεύχος Δ'. 

4. Την 2/2000 απόφαση της Β'θμιας Ε.Ε.Δ.Α. Εφετεια- 
κής Περιφέρειας Ιωαννίνων, περί χαρακτηρισμού της πα¬ 
ραπάνω έκτασης ως γεωργικής. 

5. Την 1098/10.4.2003 εισήγηση της Διεύθυνσης Δασών 
Πρέβεζας, για άρση αναδάσωσης της έκτασης των 910 
τ.μ., αφού σύμφωνα με την παραπάνω απόφαση της 
Β'θμιας Ε.Ε.Δ.Α. η συγκεκριμένη έκταση χαρακτηρίσθηκε 
ως γεωργική, αποφασίζουμε: 

Αίρουμε την αναδάσωση από το σύνολο της έκτασης 
εμβαδού 910 τ.μ. που βρίσκεται στη θέση «Μπερετίνικο», 
Δημοτικού διαμερίσματος Αγιάς Δήμου Πάργας του Ν. 
Πρέβεζας και προσδιορίζεται από τα στοιχεία Α-Β-Γ-Δ-Α 
του αρχικού τοπογραφικού διαγράμματος κλίμακας 
1:5.000, που συνοδεύει την 1129/97 απόφαση του Αν/τη 
Περ/κού Δ/ντή Πρέβεζας και έχει όρια : 

ΑΝΑΤΟΛΙΚΑ: Ελαιώνα. 

ΔΥΤΙΚΑ: Κοινοτικό δρόμο. 

ΒΟΡΕΙΑ: Κοινοτικό δρόμο και ελαιώνα. 

ΝΟΤΙΑ: Κοινοτικό δρόμο και ελαιώνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 18 Απριλίου 2003 
Ο Γ ενικός Γ ραμματέας Περιφέρειας 

ΠΑΥΛΟΣ ΠΑΠΑΔΟΠΟΥΛΟΣ 
-♦- 

Αριθ. 497 (8) 

Κήρυξη ως αναδασωτέας δημόσιας δασικής έκτασης, (δά¬ 
σος Χαλεπίου Πεύκης) εμβαδού 87.642,00 τετρ. μέ¬ 
τρων, στη δασική θέση «Λάκκα Μόδι» περιφέρειας του 
Δήμου Λουτρακιού - Περαχώραςτου Νομού Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β)Του Ν. 3200/1955 «Περί διοικητικής αποκέντρωσης» 
όπως τροποποιήθηκε και συμπληρώθηκε με το Ν.Δ. 
532/1970 και μεταγενέστερες διατάξεις. 

γ)Τηςπαρ. 1 του άρθρου 24 και παρ. 3 άρθρου 117 του 
Συντάγματος της χώρας μας. 

δ)Του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκρι¬ 
μένα των άρθρων 38 και 41, σε συνδυασμό με το άρθρο 3 
του ιδίου νόμου. 

2. Τις διαταγές του Υπουργείου Γ εωργίας: 
α) 160417/1180/8.7.80, 


β) 182447/3049/24.8.80, 
γ) 168692/2318/5.10.81, 
δ) 85144/1468/9.9.92 και 
ε) 60284/365/26.1.1994. 

3. Την 838/2002 απόφαση του Ε' Τμήματος του Συμβου¬ 
λίου της επικράτειας που μας κοινοποιήθηκε με το 
105204/2793 έγγραφο του Υπουργείου Γ εωργίας. 

4. Την 1152/11.3.2003 πρόταση του Δασαρχείου Κόριν¬ 
θου και τα συνοδεύοντα αυτήν στοιχεία, από όπου προ¬ 
κύπτει ότι η έκταση που αναφέρεται στο θέμα είχε κατά 
τον χρόνο της αποψιλώσεώς της, που έγινε διαχρονικά 
από παράνομη εκχέρσωση, μετά το έτος 1945, όπως τού¬ 
το προκύπτει από την από 21.2.2003 έκθεση αυτοψίας - 
βεβαίωση παράβασης της Δασολόγου του Δασαρχείου 
Κορίνθου Κουλού Βασιλικής, που συνοδεύει το προανα- 
φερόμενο έγγραφο, δασικό χαρακτήρα κατά την έννοια 
του Ν. 998/79 (παρ. 1, άρθρ. 3 σε συνδυασμό με τις παρ. 
1β, 1γ, 1 δ, 2β, 2γ, 2δάρθρ.4) και ως εκ τούτου επιβάλλε¬ 
ται η κήρυξή της ως αναδασωτέας, αποφασίζουμε: 

Κηρύσσουμε αναδασωτέα, με σκοπό την επανεγκατά- 
σταση με φυσική ή τεχνητή αναγέννηση, της δασικής βλά¬ 
στησης που καταστράφηκε διαχρονικά από παράνομη εκ¬ 
χέρσωση, μετά το έτος 1945 όπως τούτο προκύπτει από 
την από 21.2.2003 έκθεση αυτοψίας - βεβαίωση παράβα¬ 
σης της Δασολόγου του Δασαρχείου Κορίνθου Κουλού 
Βασιλικής, που συνοδεύει το προαναφερόμενο έγγραφο, 
την δημόσια δασική έκταση κατά την έννοια του Ν. 998/79 
(παρ. 1, άρθρ. 3 σε συνδυασμό με τις παρ. 1β, 1 γ, 1δ, 2β, 
2γ και 2δ άρθρου 4) συνολικού εμβαδού ογδόντα επτά χι¬ 
λιάδων εξακοσίων σαράντα δύο (87.642) τετραγωνικών 
μέτρων, που αποτελείται από τέσσερα (4) τμήματα (Ε7, 
Ε8, Ε9 και Ε10) βρίσκεται στη δασική θέση «Λάκκα Μάδι» 
της περιφέρειας Δήμου Λουτρακιού - Περαχώρας Νομού 
Κορινθίας, προσδιορίζεται από τα κατά τμήμα ήτοι: Τμή¬ 
μα Ε7 με τα στοιχεία 3,4,5,82,59,59’,58,57,56,55,54, 
53,52,51,50 και 3 (εμβαδού 32.905μ2) Τμήμα Ε8 με τα 
στοιχεία 14,15,16,17,18,19,20,21,22,65,64,63,62,61,60 
και14(εμβαδού16.202μ2)καιΤμή ματα Ε9 και Ε10 με τα 
στοιχεία 26,27,28;29,30,77,78,35,36,80,79,38,39,40,41, 
42,43,44,45,46,47,48,49 και 26 (εμβαδού 38.535μ2) φαί¬ 
νεται στο συνημμένο από 25.2.2003 τοπογραφικό διά¬ 
γραμμα που συνέταξε η Δασολόγος του Δασαρχείου Κο¬ 
ρίνθου, Κουλού Βασιλική τοποθέτησε τούτο σε απόσπα¬ 
σμα φύλλου χάρτη ΓΥΣ 6347/7 και 6357/1 θεώρησε ο 
Αναπληρωτής Δασάρχης Κορίνθου, το οποίο αποτελεί 
αναπόσπαστο μέρος της απόφασης μας αυτής και έχει 
όρια: κατά Τμήμα όπως παρακάτω: 

Τμήμα Ε7 

ΑΝΑΤΟΛΙΚΑ: Εν μέρει με δημόσιο δάσος, Χαλεπίου 
Πεύκης και εν μέρει με μη δασική έκταση. 

ΔΥΤΙΚΑ: Με δημόσιο δάσος Χαλεπίου Πεύκης. 

ΒΟΡΕΙΑ: Με αγροτοδασικό δρόμο. 

ΝΟΤΙΑ: Με δημόσιο δάσος Χαλεπίου Πεύκης. 

Τμήμα Ε8 

ΑΝΑΤΟΛΙΚΑ: Με μη δασική έκταση. 

ΔΥΤΙΚΑ: Με δημόσιο δάσος Χαλεπίου Πεύκης. 

ΒΟΡΕΙΑ: Με μη δασική έκταση. 

ΝΟΤΙΑ: Με δημόσιο δάσος Χαλεπίου Πεύκης. 

Τμήματα Ε9 καιΕΙΟ 

ΑΝΑΤΟΛΙΚΑ: Εν μέρει με δημόσιο δάσος Χαλεπίου Πεύ¬ 
κης και εν μέρει με μη δασική έκταση. 

ΔΥΤΙΚΑ: Με δημόσιο δάσος Χαλεπίου Πεύκης. 

ΒΟΡΕΙΑ: Με δημόσιο δάσος Χαλεπίου Πεύκης. 

ΝΟΤΙΑ: Με αγροτοδασικό δρόμο. 

Η απόφαση αυτή ισχύει από της κοινοποιήσεώς της αρμο- 
δίως (άρθρο 41 Ν. 998/1979) και προ της δημοσιεύσεώς της 
στην Εφημερίδα της Κυβερνήσεως (άρθρο 37, Ν. 3200/55). 

Οι εκτάσεις που κηρύσσονται αναδασωτέες με την από¬ 
φασή μας αυτή, ευρίσκονται μέσα στην ευρύτερη περιο- 


4824 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


χή των δασών για τα οποία δεν έχουν εφαρμοστεί οι από 
τις διατάξεις του άρθρου 64 Ν. 998/79 προβλεπόμενες 
διαδικασίες. 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ- 
βερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 16 Απριλίου 2003 
Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























































